
91.  Aargang 


Velsignelser  og  Ansvar  ved  Evangeliet 

af  Ældste  Figat  H    Breum.   


Der  paahviler  De  Sidste  Dages  Hellige  et  større  Ansvar 
end  noget  andet  Folk  paa  Jorden,  og  det  er  retfærdigt  og 
rigtigt,  at  det  er  saaledes.  Der  er  intet  Folk,  der  er  og  har 
været  saa  velsignet.  Den  Ydmyghed,  De  Sidste  Dages  Hel- 
lige viste  ved  deres  Lydighed  mod  Jesu  Kristi  Evangelium, 
da  de  forstod  det,  er  blevet  belønnet  msd  de  Velsignelser, 
som  altid  følger  en  saadan  Lydighed. 

Herren  gør  ikke  Forskel.  De  samme  Velsignelser  havde 
andre  kunnet  faa,  ja,  alle  de,  som  har  faaet  tilbudt  Evange- 
liet. Den  eneste  Aarsag  til,  at  de  ikke  har  faaet  dem,  er, 
at  de  ikke  har  adlydt  de  Betingelser,  som  krævedes.  Vor 
himmelske  Fader  er  saa  retfærdig  mod  alle  sine  Børn,  at  de 
alle  som  en  vil  faa  Lejlighed  til  at  modtage  eller  forkaste 
Vejen  til  Frelse. 

Vi  vil  nu  prøve  at  se,  i  hvilket  Forhold  De  Sidste  Dages 
Hellige,  der  har  paataget  sig  det  Ansvar  at  indgaa  en  Pagt 
med  Gud,  staar  i  overfor  Evangeliet. 

Disse  Betragtninger  vil  indbefatte  to  interessante  Emner, 
som  altid  giver  Stof  til  nyttig  Overvejelse.  De  kunde  ind- 
befattes i  følgende  Spørgsmaal:  »Hvad  har  Evangeliet  gjort 
for  os,  og  hvilke  Krav  stilles  der  os? 

Skulde  den  Tid  komme,  da  disse  Spørgsmaal  ingen  Inter- 

esse  vilde  have  for  os,  og  vi  ingen  Glæde  vilde  have  ved  at 
overveje  dem,  da  ved  vi,  at  vor  første  Kærlighed  er  blevet 
kold,  at  Saltet  er  ved  at  miste  sin  Kraft,  og  at  Guds  Aand 
er  ved  at  forlade  os,  om  den  ikke  allerede  har  gjort  det. 

Hvad  har  Evangeliet  gjort  for  os?  Det  samme,  som  det  altid 
har  gjort  for  dem,  der  har  modtagets  dets  Principper  og 
adlydt  dets  Ordinancer.  Apostlen  Peter  skriver  til  de  gamle 
Hellige:  »Men  I  er  en  udvalgt  Slægt,  et  kongeligt  Præste- 
dømme, et  helligt  Folk,  et  Folk  til  Ejendom,  at  I  skulde  for- 
kynde hans  Dyder,  som  kaldte  eder  fra  Mørket  til  sit  beun- 
dringsværdige Lys.«  —  I.  Pet.  2:  9. 

De  Sidste  Dages  Hellige  forstaar  saa  godt  disse  Ord,  thi 
Evangeliet  har  gjort  dem  til  et  Folk  som   det  her  omtalte. 

Denne  Peter  er  den  samme,  der  stod  frem  paa  Pinsefestens 
Dag  og  sagde  til  dem,  der  allerede  troede  paa  Jesus,  som 
var  blevet  korsfæstet:  »Omvender  eder,  og  hver  af  eder 
lader  sig  døbe  i  Jesu  Kristi  Navn  til  Syndernes  Forladelse, 
og  I  skulde  faa  den  Helligaands  Gave«.  —  Apost.  Gern.  2:  38. 

Dette  er  netop,  hvad  vi  Mormoner  har  gjort,  og  ved  dette 
Middel  er  vi  bragt  ud  af  Mørket  til  hans  underfulde  Lys. 

Troen  inspirerede  os  til  Omvendelse.  Derefter  fulgte  Daa- 
ben  i  Jesu  Kristi  Navn  til  vore  Synders  Forladelse.  Efter 
Daaben  erholdt  vi  den  Helligaands  Gave  ved  Haandspaalæg- 
gelse.  Paa  den  Maade  blev  vi  Medlemmer  af  Jesu  Kristi 
Kirke,  Borgere  i  Guds  Rige,  og  begyndte  at  vandre  paa  den 
snævre  Vej,  som  fører  til  evigt  Liv.  Det  underfulde  Lys,  som 
han  paa  Pinsefestens  Dag  lovede,  skulde  blive  givet  paa 
Betingelse  af  Omvendelse  og  Daab  til  Syndernes  Forladelse. 
Det  er  Aandens  Vidnesbyrd,  som  det  er  enhver  Sidste  Dages 
Helligs  Rettighed  at  nyde.  Dette  Aandens  Vidnesbyrd  gør  os 
til  et  særdeles  særegent  Folk.  Ligesom  de  gamle  Hellige  har 
vi  gjort  vor  himmelske  Faders  Vilje  og  ved,  at  Lærdommen 
er  af  Gud  i  Overensstemmelse  med  Jesu  Forjættelse.  (Johs. 
7:  17). 

Vi  har  modtaget  en  kostelig  Perle.  Vi  er  ligesom  den  Mand, 
Frelseren  taler  om  i  sin  Lignelse,  der  fandt  en  Skat  paa  sin 
Mark  og  købte  Marken,  for  at  han  kunde  beholde  Skatten. 
Om  vi  skulde  betale  alt,  hvad  vi  ejer,  saa  vilde  vi  dog  vinde 
usigeligt  mere  derved. 


139 

Ved  den  Helligaands  underfulde  Lys  ved  vi,  at  Gud  lever, 
og  at  vi  har  annammet  Jesu  Kristi  Evangelium.  Vi  er  i  Stand 
til  at  fatte  Ting,  som  før  var  dunkle  og  ufattelige  for  os; 
for  vi  kan  ikke  fatte  det,  som  er  af  Gud  uden  ved  Guds  Aand. 

Verden  kan  latterliggøre  os;  men  vi  kan  sige  ligesom  den 
blinde,  der  blev  helbredt:  »Vi  ved,  at  dette  er  Sandhed,  for 
selv  om  vi  før  var  blinde,  saa  kan  vi  nu  se.  Lige  saa  sandt 
som  vore  Øjne  kan  se  Dagens  Lys,  kan  vi  i  Aanden  se  den 
Helligaands  underfulde  Lys«.  Lige  saa  umuligt  som  det 
er  at  frembringe  noget  Lys  ved  Hjælp  af  Olie,  Gas,  Elek- 
tricitet eller  noget  andet  Stof,  som  kan  sammenlignes  med 
Solens  herlige  Lys  paa  en  skøn,  klar  Dag;  lige  saa  umuligt 
er  det  for  os  at  blive  bedraget  med  Hensyn  til  den  Hellig- 
aands Lys,  som  Herren  har  skænket  os,  og  som  overgaar 
al  Forstand. 

Det  er  maaske  ikke  umuligt  for  os  at  faa  vore  Venner  til 
at  forstaa  dette  Lys,  ligesom  det  ikke  er  muligt  for  en,  der 
er  født  blind,  at  begribe  Dagens  herlige  Lys.  Med  Mesterens 
Ord:  »Lyset  skinner  i  Mørket,  og  Mørket  begriber  det  ikke«. 
—  Jons.  1:  5.  Vi  kan  vise  vore  Venner  Maaden,  hvorpaa  de 
kan  komme  til  at  forstaa  Evangeliets  herlige  Lys,  og  den 
Maade  er  nøjagtig  den  samme,  som  Peter  lærte  Folket,  da 
3000  Personer  annammede  hans  Vidnesbyrd.  Mange  vil  ikke 
modtage  det  og  maa  derfor  forblive  i  Mørket,  for  der  er 
ikke  nogen  anden  Maade,  hvorpaa  de  kan  komme  ud  af  det 
aandelige  Mørke  end  ved  at  vise  Lydighed  mod  Evangeliets 
Ordinancer  og  Principper,  hvorpaa  de  kan  modtage  den  Hel- 
ligaands Gave,  Lysets  og  Aabenbarelsens  Aand,  den,  der  leder 
ind  i  al  Sandhed. 

Alt  dette  har  Evangeliet  gjort  for  os.  Det  har  bragt  os 
Kundskab  om  den  herlige  Sandhed,  at  Gud  lever,  og  at  han 
er  den  samme  i  Gaar,  i  Dag  og  til  evig  Tid;  at  han  igen 
aabenbarer  sin  Vilje  til  Menneskenes  Børn;  at  Jesu  Kristi 
Evangelium  er  gengivet  til  Jorden,  og  at  vi  har  annammet 
det  og  er   delagtig  i   dets   Velsignelser,   Magt  og  Kundskab. 

Vi  har  modtaget  denne  Kundskab  ved  den  Helligaands 
Gave,  som  vi  modtog  ved  at  vise  Lydighed  mod  Evangeliets 
Krav. 

Ingen   jordisk    Velsignelse   kan    sammenlignes    med    denne. 

Kongen  vilde  med  Glæde  bytte  sin  Trone  for  denne  store 
Velsignelse,  Statsmanden  sin  Berømmelse  og  Millionæren  sin 
Rigdom,  dersom  de  havde  Kundskab  om,  at  saadanne  Vel- 
signelser fandtes;  og  dog  har  vi  modtaget  dem  uden  Pung 
og  Betaling. 

Ydmyghed  og  Lydighed  bringer  det,  som  Verdens  Rigdom, 
'Ære  og  Herlighed  ikke  kan  købe.  Men  vi  maa  ikke  glemme, 
at  alle  disse  Velsignelser  ogsaa  har  givet  os  et  stort  Ansvar. 
Om  vi  ikke  viser  vor  Tro  i  vore  Gerninger,  da  udnytter  vi 
ikke  de  Talenter,  vi  har  faaet,  og  dette  vil  vi  komme  til  at 
staa  til  Regnskab  for. 

Evangeliets  Principper  kan  og  skulde  anvendes  i  enhver 
Stilling  og  ethvert  Forhold  til  Livet.  Vi  burde  hver  Dag  leve 
efter  Evangeliet;  thi  uden  dets  Indflydelse  er  der  hverken 
Sikkerhed,  Fred  eller  Glæde  for  Jesu  Kristi  Kirke  af  Sidste 
Dages  Helliges  Medlemmer. 

Evangeliet  skulde  gøre  os  til  de  bedste  Forældre,  Børn, 
Hustruer  og  Naboer  i  Verden. 

Evangeliets  Frugter  maa  vise  sig  i  vort  Liv  og  skinne  for 
alle  Mennesker. 

Maa  vi  alle  prøve  paa  bedre  at  forstaa  og  leve  efter  den 
Helligaands  Vejledning. 


HELSINGØR. 


En  Missionær  har  sagt:  »Havde  jeg  tre  Dage  til  et  Dan- 
marksbesøg,  saa  tilbragte  jeg  alle  tre  Dage  i  Helsingør«. 

Det  er  ikke  alene  Helsingør,  det  er  lige  saa  meget  dens 
Omegn,  der  gør  Krav  paa  Opmærksomhed.  Lader  man  Blik- 
ket gaa  mod  Nord,  ser  man  Kullens  blaanende  Bjerge.  Sejler 
man  igennem  Sundets  smalle  Farvand,  ser  man  Kronborg 
Slot,  denne  Perle  iblandt  Slotte.  Cykler  man  fra  Esrom,  den 
ældgamle  Klosterby,  ind  imod  Helsingør,  kommer  man  forbi 
Gurre  Slotsruin,  B^mg  Valdemars  besungne  Jagtborg.  Og  vil 
De  se  Storskov,  saa  kom  til  Nordøstsjællands;  store  tunge 
„Graner  veksler  med  Bøg  og  Eg,  jo,  her  er  nok  at  se  og 

fryde  sig  over.  Og  saa  er  det  en  Egn,  hvorfra  der  er  kommet 
mange  Sidste  Dages  Hellige. 

Det  blev  bestemt  at  holde  Møde  i  Helsingør  Søndag  den 
19.  Juli,  hos  Søstrene  Ingeborg  og  Hedvig  Jensen,  som  saa 
ofte  før  har  stillet  deres  hyggelige  og  gæstfri  Hjem  til  Raa- 
dighed.  Vejret  var  det  bedste,  og  vi  kom  til  Byen  ved  Mid- 
dagstid. Efter  en  let  Forfriskning  gik  min  Broder  Carlos  og 
jeg  ud  i  Byen  for  at  invitere  til  Møde,  som  var  fastsat  til 
Kl.  7  Aften. 

Det  var  et  dejligt  Møde,  hvor  ypperlige  Vidnesbyrd  blev 
baaret  af  Søskende.  Glæden  over  Jesu  Kristi  Evangelium  var 
klar.  lait  var  12  Personer  til  Stede,  deraf  5  fra  København. 
Fra  Helsingør  By  var  foruden  Søstrene  Jensen,  Brd.  og  Str. 
Børgesen,  Str.  Ely  Nielsen,  Str.  Mathilde  Hansen  fra  Fre- 
densborg og  Str.  Jørgensen  tidligere  Helsingør  nu  København. 

Vor  Ven  Herr  Therkelsen  gjorde  os  den  Glæde  at  over- 
være og  deltage  i  Mødet.  Han  udtalte  sin  Glæde  over  at  være 
bekendt  med  vor  Kirke  og  dens  Medlemmer.  Søskende  dvæ- 
lede i  Minderne  om,  da  Helsingør  var  en  organiseret  Gren 
med  Missionærer.  Et  snævert  Baand  har  bundet  Søskende  i 
Helsingør  og  Helsingborg  sammen.  Desværre  er  det  afbrudt 
for  Tiden.  Hyggeligt  var  det,  naar  de  svenske  Søskende  i 
Flok  og  Følge  troppede  op  til  Møde  i  Helsingør. 

Efter  Mødet  skiltes  vi  med  gode  Ønsker  for  Søskendes  og 
Kirkens  Fremtid. 

Lader  vi  Tankerne  gaa  30 — 40  Aar  tilbage,  finder  vi  Missio- 
nærer for  Jesu  Kristi  Kirke  gennemvandre  Nordøstsjælland. 
Det  var  ikke  behageligt  at  være  Sidste  Dages  Hellig  dengang. 
Stor  Modstand  mødte  baade  de  Hellige  og  Missionærerne; 
men  Herren  hjalp  dem  og  gav  dem  Venner. 

Lad  mig  nævne  en  Rute,  som  Missionærerne  ofte  tog. 
De  gik  ud  fra  Helsingør  ad  Esromvejen  til  Plejelt,  derfra  til 
Esrom  Mark,  idet  de  blev  paa  hvert  Sted  et  Par  Dage.  Videre 
gik  saa  Turen  til  Søskende  i  Villingerød,  Græsted  og  Hel- 
singe og  tilbage  over  Gilleje  og  Dronningemølle. 

Det  var  med  Ærbødighed,  at  vi  stod  ved  en  stor  Tørve- 
grav paa  Esrom  Mark.  Hvor  mange  Sidste  Dages  Hellige, 
der  her  er  døbt,  ved  vi  ikke;  men  nævnes  kan  vor  kære 
Søster  Katrine  Christensen,  som  i  en  Aarrække  ejede  Land- 


142 

stedet  her  sammen  med  sin  gode  og  noble  Mand.  Ogsaa  Str. 
Oline  Andersen,  min  kære  Mor,  og  hendes  Mor  Hanne  Svend 
Jørgens  blev  døbt  her. 

Ved  et  Besøg  i  den  gamle  Landsbykirke  i  Esbrønderup 
traf  vi  Venner  (Klokkerfamilien),  som  viste  os  Kirken  og  Klok- 
ketaarnet.  Stemningsfuldt,  næsten  til  Taarer,  var  det  at  staa 
her  med  Klokkerne  over  sit  Hoved.  Og  saa  greb  den  gamle 
Klokker  Rebet,  og  Klokketonerne  lød  mægtigt  ud  over  Lan- 
det og  fortalte,  at  nu  gik  Solen  ned.  Vi  bøjede  i  Andagt  vort 
Hoved  og  takkede  Gud  for  vor  Slægt  og  bad  ham  bevare 
os  alle.  Kirken  her  er  opført  ca.  1130  og  senere  restaureret 
af  Dronning  Margrethe.  Et  ældgammelt  Urværk  vidner  om 
Snildhed  og  Kunnen. 

Idet  jeg  sender  alle  Søskende  i  Distriktet  min  kærligste 
Hilsen,  beder  jeg  Guds  Velsignelse  være  hos  jer. 

Distriktspræsident. 
Enok  Andersen 


Esbjerg:  Efteraarskonferencen  i  Esbjerg  Distrikt  indlededes  med 
Bazar  Fredag  den  25.  September.  Bazaren,  der  var  til  Fordel  for 
Den  kvindelige  Hjælpeforening,  forløb  langt  bedre  end  forventet. 
Stemningen  var  den  bedst  mulige,  og  det  indkomne  Pengebeløb  over- 
steg Bestyrelsens  Forventning.  Bestyrelsen  ønsker  at  takke  for 
Søskendes  Velvilje  og  Støtte  den  Aften- 
Lørdag  Aften  afholdtes  et  Qrensmøde  i  Overværelse  af  Mis- 
sionspræsidenten  Orson  B.  West.  De  forskellige  Organisationer  af- 
lagde Rapport  og  var  alle  optimistiske  med  Hensyn  til  Forenin- 
gernes Fremgang.  Til  Slut  talte  Missionspræsidenten  og  formanede 
Søskende  til  ivrigt  Arbejde  for  Herrens  Sag. 

Søndag  Morgen  Kl.  9  var  der  Præstedømsmøde,  og  som  sædvan- 
lig samledes   Brødrene   til   et  opbyggende   og  belærende   Møde. 

Kl.  10  samledes  Søskende  og  Venner  i  den  store  Sal  og  blev  budt 
velkommen  af  Forstanderen  for  Esbjerg  Søndagsskole,  Brd.  Gunnar 
Christensen.  Søndagsskolen,  '  Ungdomsforeningerne  og  Kvindelig 
Hjælpeforening  fik  derefter  overgivet  en  halv  Time  og  mødte  hver 
•  med  et  interessant  Progam,  et  Møde  alle  de  tilstedeværende  fik 
et  rigt  Udbytte   af  at   overvære. 

Kl.  15  %  samledes  Menigheden  igen  for  at  overvære  Daab,  idet 
Str.  Kirsten  Enevoldsen  blev  indlemmet  i  Kirken.  Daaben  blev  fore- 
taget af  Ældste  Erik  Thomsen,  Haandspaalæggelsen  af  Ældste 
Anton  Jørgensen.  Vi  byder  den  nye  Søster  velkommen  og  nedbeder 
Herrens  rigeste  Velsignelse  over  hendes  fremtidige  Liv- 

Kl.  19%  afholdtes  Gudstjeneste,  og  Salen  var  fyldt  omtrent  til 
sidste  Plads.  De  besøgende  Brødre,  Ældste  Figat  Breum  og  Ældste 

Andreas  Fristrup  samt  Missionspræsidenten  talte  opmuntrende  til 
de  Hellige  samt  formanede  til  Trofasthed  og  nedbad  Herrens  Velsig- 
nelser over  Forsamlingen. 

Med  dette  Møde  sluttede  Konferencen,  der  atter  en  Gang  havde 
bragt  Glæde  til  hver  Sidste  Dages  Hellig,  der  overværede  den. 

D.  N. 

Aarhus  Distrikt:  Aarhus  afholdt  Konference  i  Ugen  fra  2. — 5.  Ok- 
tober. Konferencen  indledes  med  en  Koncert  Fredag  Aften,  hvor  der 
var  12  til  Stede. 

Lørdag  Aften  blev  der  afholdt  et  festligt  Samvær,  hvor  Distriktets 
Grene  udførte  hver  sit  Program,  der  var  saavel  muntert  som 
alvorligt;  men  alt  var  vellykket  og  bidrog  til  at  gøre  Aftenen  til  en 
Glæde  for  dem,  der  overværede  den.  Der  var  110  til  Stede. 

Søndag  Morgen  afholdtes  Præstedømsmøde,  hvor  der  var  flere 
Brødre,  som  talte  og  bar  kraftige  Vidnesbyrd.  Missionspræsidenten 
opmuntrede  Brødrene  til  at  udfylde  deres  Plads  i  Kirken  paa  bedste 
Maade. 

Søndag  Morgen  Kl.  9,50  holdt  Kvindelig  Hjælpeforening  en  lille 
Højtidelighed  i  Anlæget  foran  Kirken,  hvor  der  blev  plantet  et  Træ 
til  Minde  om  den   Kvindelige   Hjælpeforenings   100  Aars   Dag. 

Søndag  Morgen  Kl-  10,00  afholdt  Søndagsskolen  sin  Konference. 
Aarhus  Grens  Søndagsskole  gav  et  Program  om  Mormons  Bog. 
Hver  af  de  besøgende  Grensforstandere  havde  Anledning  til  at 
aflægge  Rapport  over  deres  Grene,  som  ikke  talmæssigt  set  viste 
stor  Fremgang;  men  alle  mente  de,  at  Grenene  var  mere  stabili- 
seret nu  end  førhen.  Missionspræsidenten  talte  venlige  og  opmun- 
trende Ord  til  Forsamlingen.  Det  var  en  Glæde  for  os  at  se  Str. 
Krista  West  hos  os  igen  til  vor  Konference  efter  hendes  Sygdom. 
Missionspræsident  Orson  West  foreslog  Kirkens  Autoriteter  til  Op- 
holdelse i  de  Helliges  Tro  og  Bønner.  Til  Stede   126. 

Søndag  Eftermiddag  Kl.  15,00  afholdtes  Konferencens  sidste  Møde. 
Aarhus  Grens  Kor  assisterede,  og  der  blev  givet  opmuntrende  og 
belærende  Taler  af  Distriktspræsident  Villiam  Pedersen.  Esbierg; 
Ældste  Brd.  Richard  Gregersen,  København,  Distriktspræsident  Hen- 
ry Løjborg,  Aalborg  og  Missionspræsident  Orson  B.  West,  Køben- 
havn. Til  Stede   104. 

Der  blev  tillagt  Kirken  3  nye  Medlemmer  ved  Daab,  som  vi  her 
gennem  »Stjernen«  ønsker  Velkommen-  Der  blev  ogsaa  foretaget 
en  Barnevelsignelse. 

Der  blev  afholdt  et  Nadver-  og  Vidnesbyrdmøde  for  de  tilrejsende 
Søskende,  der  ikke  har  Anledning  til  at  overvære  disse  i  Alminde- 
lighed. 

Mandag  Aften  afholdt  Kvindelig  Hjælpeforening  sin  Bazar  som 
Afslutning  paa  Konferencen.  Der  blev  udført  et  lille  Program, 
solgt  en  Del   Varer   og   Forfriskninger. 

Alt  i  alt  en  god  Konference,  som  vi  alle  kan  leve  videre  paa  med 
gode  Minder. 

T.  J.  J. 

Odense:  Konferencen  indlededes  Søndag  Morgen  den  18.  Oktober 
Kl.  9,00  med  Præstedømsmøde.  Tre  tilrejsende  Brødre  bar  deres 
Vidnesbyrd.  Distriktspræsident  Axel  Mathiesen  takkede  det  lokale 
Præstedømme  for  deres  Villighed  til  at  arbejde  i  Grenen.  Missions- 
præsidenten formanede  ihærdigt  til  Arbejde  for  Herrens  Værk. 

De  offentlige  Møder  indlededes  Kl.  10,00  med  Søndagsskole.  Et 
righoldigt  og  veltilrettelagt  Program  blev  udført  af  baade  Børn 
og  voksne  og  bragte  Taarer  i  de  flestes  Øjne.  Brd.  N-  P.  Tho- 
massen  fra    Aarhus    ,    Brd.    Gunnar    Christensen    fra    Esbjerg.    Str. 

Krista  West    og    Missionspræsident    Orson    B.    West    talte    anerken- 
dende og  fremhævede   Søndagsskolens   Betydning.   Til   Stede  34. 

Ved  den  offentlige  Gudstjeneste  var  der  41  til  Stede.  Ældsterne 
Gunnar  Christensen,  N.  P.  Thomassen,  Anders  P.  Andersen  og  Mis- 
sionspræsident Orson  B.  West  talte  formanende  til  Venner  og  Sø- 
skende og  vidnede  om,  at  Gud  har  talt  til  Jorden  paa  ny.  Som 
Afveksling  for  Talerne  blev  der  sunget  en  Duet  af  Str.  Edith  Ma- 
thiesen og  Str.  Edy  West  Hansen  samt  en  Sang  af  Kvindelig 
Hjælpeforenings  Mødrekor- 
Konferencen  sluttede  Mandag  Aften  med  en  Bazar,  arrangeret  at 
Kvindelig  Hjælpeforening,  der  indledtes  med  et  særdeles  vellykket 
Forprogram,  som  bl.  a.  indbefattede  et  Skuespil:  >.-En  Pionerskæbne«. 
Derefter  blev  der  afholdt  Auktion  over  de  af  Søstre  os  Venner 
skænkede  Ting,  og  et  pænt  Beløb  kunde  tilføres  Kvindelig  Hjælpe- 
forenings Kasse. 

J.  P.  J. 

Aalborg: 

Efteraarskonferencen  blev  afholdt  Søndag  den  11.  Oktober  og 
fik  et  særdeles  vellykket  Forløb.  Konferencen  paabegyndtes  med 
Afholdelse  af  Møde  for  Præstedømmet  Kl.  9  Morgen,  hvortil  flere 
udenbys  Brødre  var  mødt.  lait  var  31  Brødre  til  Stede  til  dette 
opbyggende  Møde. 

Kl.  10  afholdtes  Søndagsskole  med  ca.  140  til  Stede.  Et  udmærket 
Program  blev  udført  af  Søndagsskolens  Klasser,  især  viste  1.  og  2- 
Kiasse,  hvilket  stort  og  belærende  Arbejde,  der  udføres  for  Bør- 
nene. 3  smaa  Børn  blev  velsignet.  Efter  disse  Ordinancer  havde 
flere  tilrejsende  Søskende  Lejlighed  til  at  tale  til  den  store  For- 
samling. Missionspræsidenten  sluttede  Mødet  med  en  kort  Tale. 
Umiddelbart  efter  Mødets  Afslutning  serverede  Den  kvindelige 
Hjælpeforening  en  Middag  for  de  godt  et  halvt  Hundrede  tilrej- 
sende Søskende  og  Venner  fra  Distriktet. 

Forinden  Søndagens  Eftermiddagsmøde  blev  8  indlemmet  i  Kir- 
ken ved  Daab. 

Kl.  16,30  aabnedes  Eftermiddagsmødet. 

Der  var  fremmødt  ca.  160  Tilhørere. 

Mødet  formede  sig  særdeles  vellykket,  vekslende  med  Talere, 
Solo  og  Korsang.  Talere  var  Distriktspræsident  Axel  Mathiesen, 
Odense.  Ældste  Ørum  Pedersen,  København,  Distriktspræsident 
Thorvald  Jensen,  Aarhus,  og  Missionspræsident  Orson  B.  West. 

Mandag  havde  Koret  arrangeret  en  Times  Sang-Underholdning, 
som  Erstatning  for  den,  grundet  de  særlige  Forhold,  aflyste  Kon- 
cert- I  Forbindelse  dermed  udførte  Kv.  Hjælpeforening  en  udmærket 
tilrettelagt  Sammenkomst  med  Servering  m.  m.  Forskellige  Gaver 
som  Foreningen  havde  faaet  foræret  blev  bortloddet  og  indbragte 
en  pæn  Skilling  til  de  gode  Formaal. 

Denne  Konference  vil  sent  glemmes  af  saavel  lokale  som  de  mange 
tilrejsende  Søskende  i  Aalborg  Distrikt,  fra  Hadsund  i  Syd  til  Fre- 
derikshavn i  Nord. 

P.  S.  H. 

»Øm  du  har  SKundskab,  da  lad  andre  tænde  deres  <£ys  med  den«. 

SMargaret  buller. 

»9lldrig  synes  ^Menneskesjælen  saa  stærk  og  nobel,  som  naar  den  af= 
staar  fra  SHævn  og  tilgiver  en  Uretfærdighed«. 

UNGDOMSFORENINGERNE 


Besøg  i  Sverige. 

At  besøge  Sverige  og  vore  Søskende  dér  har  altid  for  de 
danske  Brødre  og  Søstre  været  lidt  af  en  Oplevelse  —  tænk, 
at  der  ikke  alene  i  det  fjerne  Vest  men  ogsaa  hinsides  Øre- 
sund lever  Mennesker  med  samme  Livsopfattelse  som  vi,  det 
er  saa  skønt,  at  man  næsten  selv  skal  erfare  det  for  virkelig 
at  være  klar  over,  at  det  er  sandt! 

De  fleste  vil  sikkert  forstaa,  at  det  for  mig  føles  som  et 
meget  stort  (og  meget  ufortjent)  Privilegium  at  faa  Lejlighed 
til  at  besøge  vort  kære  Broderfolk. 

Mit  første  Besøg  under  Krigen  fandt  Sted  i  Begyndelsen 
af  Juni. 

Efter  besværlige  Forhandlinger  fik  jeg  endelig  Papirerne  i 
Orden  og  ankom  en  tidlig  Morgen  til  Helsingør  Told-  og 
Paseftersyn.  Toldeftersynet  var  jeg  ikke  helt  stolt  ved  (jeg 
havde  nemlig  hørt,  at  det  hinsidan  stod  meget  sløjt  til  med 
Levnedsmidler  og  havde  derfor  taget  Forsyning  med  for  8 
Dage),  men  det  gik  godt,  og  alle  Passagererne,  der  var  3, 
kom  velbeholdne  ombord  paa  Færgen,  som  saa  stævnede 
mod  det  forjættede   Land   uden   Mørklægning. 

Da  Færgen  lagde  til  i  Hålsingborgs  Havn,  som  er  grundigt 
beskyttet  med  Pigtraad,  fik  jeg  en  ordentlig  Forskrækkelse. 
Ved  Færgelejet  stod  en  Afdeling  Soldater  med  Maskingeværer, 
som  pegede  lige  mod  Landgangsbroen  —  det  var  lidt  ube- 
hageligt, men  Ubehaget  svandt  som  Dug  for  Solen,  hos  det 
svenske  Toldvæsen,  som,  om  muligt,  er  endnu  flinkere  end 
det  danske,  jeg  fik  her  Rationeringskort  for  14  Dage,  nogle 
smaa,  fikse,  farvestraalende   Kuponer. 

Den  første  Dag  var  jeg  i  Lund  i  Anledning  af  nogle  viden- 
skabelige Undersøgelser  dér,  og  besøgte  om  Aftenen  Malmø, 
hvor  der  var  Ungdomsmøde;  der  var  ikke  ret  mange,  men 
de,  der  var,  kender  vi  alle  fra  Stævner  og  Konferencer  i  de 
gode,  gamle  Dage  —  de  var  glade  for  Besøget  og  bad  mig 
hilse  alle  her;  de  tænkte  meget  paa  os,  naar  der  var  Luft- 
alarm i  København,  idet  de  tænkte,  at  det  gik  meget  haardt 

til  —  heldigvis  kunde  jeg  dog  trøste  dem  med,  at  hidtil 
havde  ingen  Bomber  gjort  Fortræd  i  København. 

Om  Natten  tog  jeg  Toget  til  Stockholm.  I  Skaane  og 
Danmark  øsede  det  ned,  men  da  jeg  vaagnede  ved  Sodertålje, 
hvor  der  var  henrivende  skønt,  skinnede  Solen  saa  velsignet 
ud  over  et  vidunderligt  Foraarslandskab.  Foraaret  kommer 
ca.  3  Uger  senere  heroppe,  saa  alt  stod  i  sin  fagreste  Pragt. 

Nu  kan  vi  se  Stockholm!  siger  en  af  mine  Medpassagerer, 
og  rigtigt,  foran  os  ligger  et  Højdedrag  med  nogle  skyskra- 
berlignende  Bygninger,  et  nyt  Hospital,  som  man  dog  straks 
glemmer  at  se  paa,  for  nu  ruller  vi  over  en  Bro  saa  høj  som 
Lillebæltsbroen  og  skuer  ud  over  en  af  Målarens  talrige  For- 
greninger og  Stockholms  Forstæder,  men  ak,  det  hele  for- 
svinder, for  nu  kører  Toget  ind  i  en  mørk  Tunnel,  og  man 
synes,  det  varer  en  Evighed,  før  Lyset  kommer  igen,  men 
saa  er  man  ogsaa  midt  i  Stockholm.  Hvor  Toget  rnller  ud 
fra  Tunnelen,  ser  man  nogle  fantastiske  Vejbroer,  der  snor 
sig  op  ved  Katarina  Hissen,  til  det  sydlige  Stockholm,  mens 
man  atter,  men  denne  Gang  i  lav  Højde,  kører  ud  over 
Vandet  forbi  den  gamle  Stad  med  Rigsdagen  og  Kongeslottet. 
Farten  bliver  mindre,  det  prægtige  Stadthuset  passeres,  og 
nu  holder  Toget  paa  Centralstationen  i  Stockholms  Hjerte. 

Da  Dagens  Arbejde  var  slut,  besøgte  jeg  Kirken,  som  ligger 
i  det  sydlige  Stockholm  i  Svartensgatan. 

Indgangen  til  Mødelokalerne  ligger  ud  mod  Gaden.  Selve 
Kirkesalen  er  i  to  Etager  og  ligger  i  umiddelbar  Tilknytning 
til  de  øvrige  Mødelokaler  og  Missionskontoret. 

Her  var  der  Travlhed,  det  er  lige  før  Midsommer,  og  i 
Aar  skulde  Ungdomsstævnet  eller  Ungdomsforenings- Konfe- 
rencen, som  den  benævnes,  afholdes  i  Stockholm  —  det  var 
helt  morsomt  at  genopleve  lidt  af  Stævnefeberen. 

Det  blev  nogle  uforglemmelige  Dage.  Stockholm  Søskende 
var  meget  søde  og  sørgede  for,  at  jeg  fik  set  noget  af  deres 
herlige  Stad  —  jeg  siger  Stad,  en  By  betyder  paa  Svensk 
saadan  noget  lignende  som  en   Flække. 

Sveriges  Missionspræsident  hedder  C.  Fritz  Johansson,  en 
Mand,  som  >skønt  lille  af  Vækst  er  stor  i  Aanden«;  han 
leder  med  Myndighed  den  svenske  Mission  og  gør  et  godt 
Stykke  Arbejde  for  Kirkens  Sag. 

Møderne  —  der  var  ikke  saa  mange  som  her  —  blev  godt 
besøgt;  ved  Søndagsaftenmødet  havde  vi  den  Glæde  at  høre 
en  Operasanger,  som  synger  absolut  lige  saa  godt  som  Jussi 
Bjørling,  foredrage  nogle  af  Kirkens  Sange  —  det  var  en 
virkelig   Oplevelse. 

De  unge  Søskende  i  Stockholm  spurgte  interesseret  til 
>Cumorah«s  Skæbne,  de  var  kede  af,  at  det  ikke  udkom 
mere,  de  havde  været  glade  for  det.  Det  var  iøvrigt  mit  Ind- 
tryk, at  de  unge  svenske  Søskende  meget  gerne  vilde  del- 
tage i  et  skandinavisk  Stævne,  naar  Krigen  er  forbi,  og  lige- 
ledes meget  gerne  vil  have  et  mere  intimt  Samarbejde  med 
Ungdommen  i  Danmark.  I  denne  Forbindelse  kan  nævnes, 
at  der  er  en  af  de  unge  Søstre  i  Stockholm,  Str.  May  Jo- 
hansson, som  korresponderer  med  Tvillingerne  i  Silkeborg. 

Str.  Johansson,  som  jeg  specielt  er  taknemlig  for  de  ind- 
holdsrige Stockholmsdage,  er  Forstander  for  den  kvindelige 
Ungdomsforening,  G.  U.  F.  og  har  sammen  med  Broder 
Percivall  jun.  Ansvaret  for  de  svenske  Ungdomsforeninger. 
De  bad  mig  overbringe  en  Hilsen  til  den  danske  Ungdom  i 
Kirken. 

Det  er  mit  Indtryk,  at  den  svenske  Ungdom  arbejder  ener- 
gisk og  maalbevidst,  mindst  lige  saa  godt  som  den  danske 
—  indenfor  visse  Aktiviteter,  f.  Eks.  Sport,  er  vore  svenske 
Søskende  endda  absolut  førende.  Naar  vi  engang  skal  have 
det  Fællesstævne,  vi  alle  haaber  paa,  tror  jeg,  at  der  skal 
ske   Mirakler,  hvis  ikke  Prisen  for  Sportskonkurrencerne  gaar 

til  Sverige. 

Edmund  Kaiser. 


Fra  Missionsmarken. 


Dødsfald  i  København:  Den  3.  Oktober  1942  afgik  Str.  Hertha  Mar- 
grethe Levisen  ved  Døden  kun  39  Aar  gammel.  Str.  Levisen,  der 
var  Datter  af  Str.  Hansine  Larsen,  var  en  Søster  i  Besiddelse  af 
stor  Tro  og  Kærlighed  for  dem,  der  har  det  haardt  i  Samfundet. 
Begravelseshøjtideligheden  foregik  fra  vor  store  Kirkesal  Onsdag 
den  8.  Oktober.  Missionspræsident  Orson  B.  West  talte  smukt  og 
gribende  om  vor  afdøde  Søster,  og  Søster  Eva  M.  Gregersen  sang 
vor  smukke  inspirerende  Salme:  »Skal  vi  mødes  hist  ved  Floden«. 
Graven  indviedes  af  1.  Raadgiver  i  Grensforstanderskabet  Jens  P. 
Hansen.  —  Ære  være  Str.  Levisens  Minde! 

Fødselsdag  i  Esbjerg:  Den  5.  November  kan  en  af  Esbjergs  trofaste 
ældre  Søstre,  Str.  Katrine  Nielsen,  fejre  sin  65  aarige  Fødselsdag. 
Str.  Nielsen,  der  blev  indlemmet  i  Kirken  ved  Daab  den  10.  August 
1929  sammen  med  sine  tre  Døtre,  en  en  god  Sidste  Dages  Hellig, 
i.der  har  udført  et  stort  Arbejde  for  Kirken  i  Esbjerg  Qren,  blandt 
andet  som  Præsidentinde  for  Unge  Kvinders  Uddannelsesforening 
og  Kvindelig  Hjælpeforening.  Maa  Herren  velsigne  denne  vor  Søster 
med  endnu  mange  Aar  viet  til  hatis  Tjeneste. 

'Primaryfest:  Fredag  Aften  den  25.  September  1942  afholdt  Køben- 
havn Primaryforening  en  Fest  til  Fordel  for  Organisationen.  H.  C- 
Andersens  Eventyr  »Svinedrengen«  omskrevet  som  Skuespil  blev 
paa  ypperlig  Maade  opført  af  24  Primarybørn,  der  var  iført  over- 
ordentlig smukke"  Kostumer,  lavet  af  Søstrene  Louise  Sørensen  og 
Gerda  Møller-Nielsen.  Foruden  Skuespillet  blev  der  ogsaa  udført  et 
smukt  Balletnummer  af  vor  lille  Søster  Majken  Andersen.  Efter 
Programmet  blev  der  solgt  Lagkage,  Is  og  andre  Forfriskninger. 
Over  100  fremmede,  voksne  saavel  som  Børn,  overværede  denne 
Fest. 

Efterlysning:  Da  Missionskontoret  kun  har  faa  Eksemplarer  af 
»Stjernerne«  fra  1936  og  1937,  ja,  er  fuldstændig  udgaaet  i  nogle 
af  Numrene,  vilde  vi  sætte  stor  Pris  paa,  om  der  var  nogle  af 
Søskende,  der  kunde  hjælpe  os  ud  af  denne  Forlegenhed.  Har  De 
nogle  »Stjerner«  fra  disse  to  Aargange,  som  De  mener  at  kunne 
undvære,  kan  De  aflevere  dem  til  Deres  Qrensforstander  eller  sende 
dem  direkte  til  Missionskontoret  Priorvej    12,  København  F. 


»5)en  Søn,  naar  ikke  <juds  Dijerte,  som  ikke  kommer  fra  vort  eget«.  — 

CS.  £touge. 


•x>£ær,  at  din  Sjæl  behøver  daglig  Ø~øde  lige  saa  vel  som  dit  <£egeme. 
JCad  den  ikke  hungrej  £æs  hver  ^)ag  nogle  inspirerende  banker«. 


y><3)et,  der  kan  udrettes  i  ^Dag,  skal  aldrig  udsættes  til  i  SWorgen«-. 

0 ranklin. 

